Krajnji je cilj prijedloga dovesti stokove na razine koje mogu proizvesti najviši održivi prinos (MSY) i na tim ih razinama održati. Cilj je višegodišnjeg plana za stokove pridnenih vrsta u zapadnom Sredozemnome moru progresivno i postupno postići ribolovnu smrtnost na razini MSY-ja, do 2020. gdje je to moguće, a najkasnije do 1. siječnja 2025.

2022/0325 (NLE)

Prijedlog

UREDBE VIJEĆA

o utvrđivanju ribolovnih mogućnosti za 2023. za određene riblje stokove i skupine ribljih stokova koje se primjenjuju u Sredozemnom i Crnome moru te o izmjeni Uredbe Vijeća (EU) 2022/110 u pogledu utvrđivanja ribolovnih mogućnosti za 2022. koje se primjenjuju u Sredozemnome i Crnome moru

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 43. stavak 3.,

uzimajući u obzir prijedlog Europske komisije,

budući da:

(1)Člankom 6. Uredbe (EU) br. 1380/2013 Europskog parlamenta i Vijeća zahtijeva se da se mjere očuvanja donose uzimajući u obzir raspoložive znanstvene, tehničke i gospodarske savjete, uključujući, ako je to relevantno, izvješća koja je sastavio Znanstveni, tehnički i gospodarski odbor za ribarstvo, kao i savjete primljene od savjetodavnih vijeća osnovanih za odgovarajuća geografska područja ili područja nadležnosti te zajedničke preporuke država članica.

(2) Vijeće treba donijeti mjere o utvrđivanju i raspodjeli ribolovnih mogućnosti, uključujući, prema potrebi, određene uvjete koji su s tim ribolovnim mogućnostima funkcionalno povezani. Člankom 16. stavkom 1. Uredbe (EU) br. 1380/2013 predviđeno je da se ribolovne mogućnosti državama članicama dodjeljuju na način kojim se osigurava relativna stabilnost ribolovnih aktivnosti svake države članice za svaki riblji stok ili svaku vrstu ribolova.

(3)U skladu s člankom 2. Uredbe (EU) br. 1380/2013 zajedničkom ribarstvenom politikom (ZRP) stopa iskorištavanja kojom se osigurava najviši održivi prinos (MSY) nastoji se postići do 2015., gdje je to moguće, a najkasnije, progresivno i postupno, do 2020. za sve stokove. Cilj je prijelaznog razdoblja do 2020. bio uravnotežiti postizanje MSY-ja za sve stokove s mogućim društveno-gospodarskim posljedicama povezanima s mogućim prilagodbama povezanih ribolovnih mogućnosti.

(4)Stoga bi, u skladu s Uredbom (EU) br. 1380/2013, ukupne dopuštene ulove („TAC-ovi”) trebalo utvrditi na temelju raspoloživih znanstvenih savjeta, uzimajući u obzir biološke i društveno-gospodarske aspekte, uz istodobno osiguravanje pravednog postupanja prema različitim sektorima ribarstva, te mišljenja koja su dionici iznijeli tijekom savjetovanja.

(5)Člankom 16. stavkom 4. Uredbe (EU) br. 1380/2013 predviđa se da bi ribolovne mogućnosti za stokove koji podliježu posebnim višegodišnjim planovima trebalo utvrditi u skladu s pravilima utvrđenima u tim planovima.

(6)Višegodišnji plan za ribarstvo koje iskorištava stokove pridnenih vrsta u zapadnom Sredozemnome moru utvrđen je Uredbom (EU) 2019/1022 Europskog parlamenta i Vijeća i stupio je na snagu 16. srpnja 2019. („plan”). Planom se želi postići i održati MSY za ciljane stokove te osigurati da se iskorištavanjem živih morskih bioloških resursa populacije izlovljavanih vrsta obnavljaju i održavaju iznad razina koje omogućuju MSY.

(7)U skladu s člankom 4. stavkom 1. Uredbe (EU) 2019/1022 ribolovne mogućnosti za stokove navedene u članku 1. te uredbe trebalo bi utvrditi tako da se ribolovna smrtnost na razini MSY-ja postigne progresivno i postupno do 2020., gdje je to moguće, a najkasnije do 1. siječnja 2025. Ribolovne mogućnosti trebalo bi izraziti kao najveći dopušteni ribolovni napor za koćarice i plovila s parangalom te ih utvrditi u skladu s režimom upravljanja ribolovnim naporom iz članka 7. plana, kao i najveća ograničenja ulova za svijetlocrvenu kozicu (Aristeus antennatus) i veliku crvenu kozicu (Aristaeomorpha foliacea) u dubokim vodama u skladu sa znanstvenim savjetima.

(8)[naknadno dopuniti objašnjenjem iz znanstvenih savjeta] Na temelju tih savjeta najveći dopušteni ribolovni napor za koćarice u zapadnom Sredozemnome moru za 2023., u skladu s člankom 7. stavkom 3. točkom (b) plana, trebalo bi stoga smanjiti za pm % u odnosu na polazne vrijednosti od 2015. do 2017. te taj postotak treba oduzeti od najvećeg dopuštenog ribolovnog napora utvrđenog za 2022. Uredbom Vijeća (EU) 2022/110.

(9)STECF je 2021. savjetovao da je za postizanje ciljeva MSY-ja za riblje stokove u zapadnom Sredozemnome moru potrebno poduzeti dodatne hitne mjere, posebno radi upravljanja ribolovnom smrtnosti za plovila s pridnenim parangalom. Na temelju tih savjeta u Prilogu III. Uredbi Vijeća (EU) 2022/110 utvrđen je najveći dopušteni ribolovni napor za plovila s parangalom, u skladu s člankom 7. stavkom 5. plana, na temelju ribolovnog napora izraženog brojem ribolovnih dana od 1. siječnja 2015. do 31. prosinca 2017.

(10) [naknadno dopuniti podacima iz najboljih raspoloživih znanstvenih savjeta]. Na temelju tih savjeta najveći dopušteni ribolovni napor za plovila s parangalom za 2023. trebalo bi stoga smanjiti za pm % u odnosu na polazne vrijednosti od 2015. do 2017. te taj postotak treba oduzeti od najvećeg dopuštenog ribolovnog napora utvrđenog za 2022. Uredbom Vijeća (EU) 2022/110. Tim najvećim dopuštenim ribolovnim naporom za plovila s parangalom ne bi se smjelo prejudicirati utvrđivanje najvećeg dopuštenog ribolovnog napora za 2024.

(11)STECF je 2021. savjetovao da bi se ribolovna smrtnost svijetlocrvene kozice na geografskim potpodručjima GFCM-a 1, 5, 6 i 7 te 8, 9, 10 i 11 trebala znatno smanjiti kako bi se MSY postigao najkasnije do 2025. Znanstveni savjetodavni odbor za ribarstvo (SAC) Opće komisije za ribarstvo Sredozemlja (GFCM) izdao je sličan savjet za ribolovnu smrtnost svijetlocrvene kozice na geografskom potpodručju GFCM-a 2. Nadalje, STECF je procijenio da se biomasa svijetlocrvene kozice smanjuje. Na temelju tih savjeta Uredbom Vijeća (EU) 2022/110 utvrđena su najveća ograničenja ulova za svijetlocrvenu kozicu za 2022. na geografskim potpodručjima (GSA-i) GFCM-a 1, 5, 6, i 7 i geografskim potpodručjima GFCM-a 8, 9, 10 i 11.

(12)[naknadno dopuniti podacima iz najboljih raspoloživih znanstvenih savjeta] Stoga bi za 2023. najveća ograničenja ulova za svijetlocrvenu kozicu na geografskim potpodručjima GFCM-a 1, 2, 5, 6 i 7 trebala iznositi pm %, a najveća ograničenja ulova za svijetlocrvenu kozicu na geografskim potpodručjima GFCM-a 8, 9, 10 i 11 trebala bi iznositi pm %.